stanford-oval/wikipedia huggingface dataset:
สถานีหลักหก
รูปแบบของสถานี

เป็นแบบชานชาลาด้านข้าง (side platform station) ขนาดมาตรฐานยาว 230 เมตร ระดับชานชาลาอยู่ในระดับเดียวกับพื้นดิน ประกอบด้วยชั้นขายบัตรโดยสาร และชานชาลา
ทางเข้า-ออก

ประกอบด้วยทางขึ้น-ลงปกติ ได้แก่
1, 3 (ฝั่งถนน) ซอยร่วมมิตร 36
2, 4 (ฝั่งถนน) ถนนกำแพงเพชร 6
3, 4 (ฝั่งรถไฟ) จุดรับส่งผู้โดยสารจากถนนเอกทักษิณ
5 สะพานเอกทักษิณ, ถนนเอกทักษิณ, ซอยพหลโยธิน 87 (ทางเข้าหมู่บ้านเมืองเอก) , มหาวิทยาลัยรังสิต, มหาวิทยาลัยเทคโนโลยีราชมงคลธัญบุรี ศูนย์รังสิต
เวลาให้บริการ

| ปลายทาง> สายธานีรัถยา.ชานชาลาที่ 1 | ปลายทาง> สายธานีรัถยา.ชานชาลาที่ 1 | วัน> สายธานีรัถยา.ชานชาลาที่ 1 | ขบวนแรก> สายธานีรัถยา.ชานชาลาที่ 1 | ขบวนสุดท้าย> สายธานีรัถยา.ชานชาลาที่ 1 | สายธานีรัถยา> ชานชาลาที่ 1 | สายธานีรัถยา> ชานชาลาที่ 1 |
| --- | --- | --- | --- | --- | --- | --- |
| RN10 | รังสิต | จันทร์ - อาทิตย์ | 05:50 | 00:20 |  |  |
ชานชาลาที่ 2
| RN01 | กรุงเทพอภิวัฒน์ | จันทร์ - อาทิตย์ | 05:32 | 00:02 |  |  |
สถานที่สำคัญใกล้เคียง

มหาวิทยาลัยรังสิต
โรงเรียนสาธิตแห่งมหาวิทยาลัยรังสิต
มหาวิทยาลัยเทคโนโลยีราชมงคลธัญบุรี ศูนย์รังสิต
โรงเรียนสายปัญญารังสิต
วัดประยูรธรรมาราม
วัดรังสิต
โรงเรียนบ้านพลอย
การเลิกกีดกันชาวคาทอลิก

แสตมป์ออกในปี ค.ศ. 1929 ฉลองโอกาส “การปลดแอกคาทอลิก” โดยมีภาพเหมือนของแดเนียล โอคอนเนลล์
การเลิกกีดกันคริสต์ศาสนิกชนนิกายโรมันคาทอลิก หรือการเลิกกีดกันชาวคาทอลิก (อังกฤษ: Catholic Emancipation; Catholic relief) เป็นกระบวนการที่เกิดขึ้นบริเตนใหญ่และไอร์แลนด์ในปลายคริสต์ศตวรรษที่ 18 จนถึงต้นคริสต์ศตวรรษที่ 19 ที่เป็นการลดหรือการยกเลิกการจำกัดสิทธิของคริสต์ศาสนิกชนนิกายโรมันคาทอลิกในไอร์แลนด์ ที่เป็นผลมาจากการบังคับใช้พระราชบัญญัติและกฎหมายของบริเตนในไอร์แลนด์ที่รวมทั้งพระราชบัญญัติสมานฉันท์, the พระราชบัญญัติทดสอบ และ ประมวลกฎหมายอาญาของไอร์แลนด์ ประมวลกฎหมายอาญาเป็นบทบัญญัติหลายฉบับที่บังคับใช้ในไอร์แลนด์ภายใต้การปกครองของบริเตน ที่มีวัตถุประสงค์ในการพยายามยุบเลิกอำนาจของฝ่ายเสียงข้างมากในไอร์แลนด์ผู้เป็นโรมันคาทอลิก การบังคับยกเลิกอำนาจทั้งทางโลกและทางธรรมของพระสันตะปาปาส่งผลกระทบกระเทือนต่อผู้ถือคริสต์ศาสนานิกายโรมันคาทอลิกในไอร์แลนด์เป็นอันมาก
หลังจากการเสียชีวิตของเจมส์ ฟรานซิส เอ็ดเวิร์ด สจวตเมื่อวันที่ 1 มกราคม ค.ศ. 1766เป็นเวลา 70 ปีสถาบันพระสันตะปาปาก็ยอมรับราชวงศ์ฮาโนเวอร์ว่าเป็นราชวงศ์ที่ปกครองอังกฤษ, สกอตแลนด์ และ ไอร์แลนด์โดยถูกต้อง หลังจากนั้นกฎหมายอาญาก็เริ่มได้รับการยุบเลิก พระราชบัญญัติฉบับสำคัญที่สุดของการปลดแอกคาทอลิกคือ พระราชบัญญัติเพื่อการผ่อนปรนสิทธิของโรมันคาทอลิก ค.ศ. 1829 ที่ยกเลิกข้อจำกัดต่างที่มีผลบังคับใช้ต่อผู้ถือคริสต์ศาสนานิกายโรมันคาทอลิกในสหราชอาณาจักร
ดูเพิ่ม

ประวัติศาสตร์ไอร์แลนด์
ขนมขบเคี้ยว

ข้าวเกรียบกุ้งเป็นขนมขบเคี้ยว
ขนมขบเคี้ยว (อังกฤษ: snack food) หรือ ของขบเคี้ยว เป็นอาหารว่างหรือเป็นขนมที่รับประทานยามว่างที่มีชิ้นเล็ก ๆ ได้แก่ มันฝรั่งทอด ลูกอม ลูกกวาด ช็อกโกแลต คุกกี้ หมากฝรั่ง และของหวานที่เคี้ยวได้ต่าง ๆ เช่น นมอัดเม็ด ขนมขบเคี้ยวพบได้ทั่วโลกเป็นรูปแบบของอาหารที่ไม่ได้เป็นมื้อหลักของวัน แต่หมายถึงอาหารที่มีไว้เพื่อระงับความหิวระหว่างมื้อ และให้พลังงานแก่ร่างกายได้เล็กน้อย คำ ๆ นี้อาจอ้างอิงถึงอาหารที่ใช้บริโภคระหว่างมื้อเพื่อเป็นความสนุกสนานในการลิ้มรสชาติ
กลุ่มอาการลำไส้ไวเกินต่อการกระตุ้น

| กลุ่มอาการลำไส้ไวเกินต่อการกระตุ้น  (irritable bowel syndrome synonymous with GILL/HT/IB)> บัญชีจำแนกและลิงก์ไปภายนอก |
| --- | --- |
ICD-10: K58
ICD-9: 564.1
DiseasesDB: 30638
MedlinePlus: 000246
eMedicine: med/1190
MeSH: D043183
กลุ่มอาการลำไส้ไวเกินต่อการกระตุ้น (อังกฤษ: irritable bowel syndrome; IBS) หรือที่นิยมเรียกกันว่า โรคลำไส้แปรปรวน[ต้องการอ้างอิง] เป็นโรคเกี่ยวกับการทำงานของลำไส้และกระเพาะอาหารไม่สมดุลกัน ผู้ที่ป่วยเป็นโรคนี้ส่วนมากไม่รู้ตัวเพราะคิดว่าเป็นเรื่องปกติ หรือธรรมชาติของคน จนมันรุนแรงถึงค่อยมาสังเกตว่าผิดปกติ
อาการ

เรอหรือผายลมเสียงดัง และจะเรอทันทีที่เมื่อทานอาหารเสร็จ ส่วนผายลมนั้นจะมีความรู้สึกว่ามีลมอยู่ในท้องจนอึดอัดจนต้องปลดปล่อยออกมาให้จนได้
สาเหตุ

เกิดจากการการเคี้ยวอาหารไม่ละเอียด รับประทานอาหารในแต่ละมื้อรวดเร็วเกินไป เช่น ทานอาหารเสร็จภายใน 5 นาที และตัวอาหารที่ทำให้เกิดลม
การป้องกันและรักษา

ถึงแม้ผู้ป่วยไปหาหมอแล้วก็ตามหมอทำได้เพียงจ่ายยาปรับสมดุลของกระเพาะและลำไส้มาเท่านั้น ซึ่งไม่สามารถรักษาให้หายขาดได้ตราบใดที่ไม่ปรับเปลี่ยนวิถีการรับประทาน
งดอาหารที่ทำให้เกิดลม เช่น บางคนอาจจะไม่รู้ว่าตัวเองแพ้นม และผลิตภัณฑ์ที่เกี่ยวกับนม กาแฟ อาหารรสจัด เนื้อสัตว์
เลือกอาหารที่ดีต่อกระเพาะและลำไส้ เช่น หันมากินข้าวกล้อง ทานผักและผลไม้มากขึ้น เปลี่ยนขนมขบเคี้ยวมาเป็นธัญพืชต่างๆ
การเคี้ยวอาหารให้ช้าลงและละเอียด มีสมาธิในขณะกินเป็นหนทางหนึ่งในการรักษา เพราะหากเราเคี้ยวอาหารไม่ละเอียดกระเพาะและลำไส้จะทำงานหนักในส่วนนี้
ออกกำลังกาย การออกกำลังกายเป็นยารักษาที่ไม่ต้องเสียเงิน
ขนมปังทอดอินเดียนแดง

| --- | --- |

ชื่ออื่น: ฟรายเบรด
ประเภท: ขนมปัง
แหล่งกำเนิด: สหรัฐอเมริกา
ส่วนผสมหลัก: แป้ง ผงฟู ไขมัน (น้ำมันพืช หรือ น้ำมันหมู)
ข้อมูลอื่น: ขนมปังประจำรัฐเซาท์ดาโคตา
 ตำราอาหาร: ขนมปังทอดอินเดียนแดง   สื่อ: ขนมปังทอดอินเดียนแดง
ชนเผ่าครีคทำขนมปังทอดอินเดียนแดง
ขนมปังทอดอินเดียนแดง หรือ ฟรายเบรด (อังกฤษ: frybread หรือ สะกด fry bread) เป็นก้อนแป้งรูปแบนทอดในน้ำมันพืช หรือ น้ำมันหมู  โดยมีผงฟูหรือยีสต์เป็นส่วนผสมของตัวแป้ง[ต้องการอ้างอิง] ขนมปังทอดอินเดียนแดงสามารถนำรับประทานเดี่ยว ๆ หรือนำรับประทานกับน้ำผึ้ง แยม หรือเนื้อวัว
กระดูกอัลนา

| กระดูกอัลนา หรือ กระดูกปลายแขนท่อนใน  (Ulna) |
| --- | --- |
รยางค์บน
กระดูกอัลนา คือ หมายเลข 2
ตัวระบุ
MeSH: D014457
TA98: A02.4.06.001
TA2: 1230
FMA: 23466
ศัพท์ทางกายวิภาคของกระดูก[แก้ไขบนวิกิสนเทศ]
ในกายวิภาคศาสตร์ของมนุษย์ กระดูกอัลนา (อังกฤษ: Ulna) หรือ กระดูกปลายแขนด้านนิ้วก้อย เป็นหนึ่งในสองกระดูกที่เป็นแกนหลักของส่วนปลายแขนซึ่งเชื่อมต่อระหว่างข้อต่อที่สำคัญของรยางค์บน คือข้อศอก (elbow) และข้อมือ (wrist) และขนานไปกับกระดูกเรเดียส และเชื่อมกันโดยเอ็นเยื่อระหว่างกระดูก (interosseous membrane)
เช่นเดียวกับกระดูกเรเดียส กระดูกอัลนาเป็นจุดเกาะที่สำคัญของกล้ามเนื้อและเอ็นต่างๆ ที่เกี่ยวข้องกับการเคลื่อนไหวของปลายแขนและมือ
กายวิภาคศาสตร์

กระดูกอัลนาเป็นกระดูกแบบยาวที่มีรูปร่างคล้ายค้อน ซึ่งจะมีด้านหัวกระดูกที่มีขนาดใหญ่และเชื่อมต่อกับส่วนใหญ่ของส่วนปลายของกระดูกต้นแขน แต่มีส่วนปลายกระดูกที่เรียวเล็กกว่ากระดูกเรเดียสมาก
เช่นเดียวกับกระดูกเรเดียส เราสามารถแบ่งส่วนของกระดูกอัลนาได้เป็นสามส่วน คือส่วนต้นกระดูก (proximal/upper part) ส่วนกลางกระดูก (body) และส่วนท้ายกระดูก (distal/lower part) อย่างไรก็ตาม ในกรณีของกระดูกอัลนา ส่วนหัวของกระดูก (head of ulna) จะอยู่ทางด้านส่วนปลายของกระดูก ซึ่งต่างจากกระดูกชิ้นอื่นๆที่ส่วนหัวกระดูกมักหมายถึงส่วนต้นของกระดูก
กายวิภาคศาสตร์ > ส่วนต้นกระดูก

บทความหลัก: ส่วนต้นของกระดูกอัลนา
ส่วนต้นของกระดูกอัลนาจะมีลักษณะใหญ่และมีส่วนยื่นของกระดูกที่เห็นได้อย่างชัดเจน ซึ่งแก โอเลครานอน โพรเซส (Olecranon process) และ โคโรนอยด์ โพรเซส (Coronoid process) และยังมีส่วนเว้าซึ่งเป็นบริเวณรับกับปลายของกระดูกต้นแขนและหัวของกระดูกเรเดียสอีกสองจุด คือรอยเว้าเซมิลูนาร์ (Semilunar notch) และรอยเว้าเรเดียส (Radial notch)
โอเลครานอน โพรเซส (Olecranon process)  เป็นส่วนยื่นของกระดูกอัลนาที่มีขนาดใหญ่ สามารถคลำพบได้ง่าย และลักษณะคล้ายตะขอที่ยื่นมาจากทางด้านหลังของกระดูก ปลายของตะขอนี้เมื่อมีการยืด (extension) ของปลายแขน ส่วนนี้จะรับกันพอดีกับแอ่งโอเลครานอน (Olecranon fossa) ซึ่งอยู่ทางด้านหลังของกระดูกต้นแขน พื้นทผิวทางด้านบนของโอเลครานอน โพรเซส ยังเป็นจุดเกาะปลายของกล้ามเนื้อไตรเซ็ปส์ เบรกิไอ (Triceps brachii muscle) นอกจากนี้บริเวณพื้นผิวด้านหลังยังเป็นที่เกาะของเอ็นยึดกระดูกที่อยู่โดยรอบข้อศอกอีกด้วย
โคโรนอยด์ โพรเซส (Coronoid process)  เป็นส่วนยื่นของกระดูกที่มีขนาดเล็กกว่าโอเลครานอน โพรเซส และยื่นออกมาทางด้านหน้า ซึ่งเมื่อมีการงอ (flexion) ของปลายแขน ส่วนของโคโรนอยด์ โพรเซสนี้จะรับกับแอ่งโคโรนอยด์ ซึ่งอยู่ทางด้านหน้าของกระดูกต้นแขน บริเวณโดยรอบของโคโรนอยด์ โพรเซส ยังเป็นจุดเกาะปลายของกล้ามเนื้อเบรเคียลิส (Brachialis muscle) และจุดเกาะปลายของกล้ามเนื้อเฟลกเซอร์ ดิจิทอรัม โปรฟันดัส (Flexor digitorum profundus muscle) กล้ามเนื้อโปรเนเตอร์ เทเรส (Pronator teres muscle) และกล้ามเนื้อเฟลกเซอร์ พอลิซิส ลองกัส (Flexor pollicis longus)
รอยเว้าเซมิลูนาร์ (Semilunar notch)  เป็นรอยเว้าขนาดใหญ่ที่อยู่ระหว่างโอเลครานอน โพรเซส และโคโรนอยด์ โพรเซส และทำหน้าที่เป็นบริเวณรองรับกับโทรเคลียร์ ของปลายกระดูกต้นแขน
รอยเว้าเรเดียส (Radial notch)  เป็นรอยเว้าเล็กๆที่อยู่ทางด้านข้างของโคโรนอยด์ โพรเซส ซึ่งจะรับกับส่วนหัวของกระดูกเรเดียสเพื่อประกอบเป็นข้อต่อเรดิโออัลนาส่วนต้น (Proximal radioulnar joint) ซึ่งเกี่ยวข้องการการพลิกและการหมุนของปลายแขน
กายวิภาคศาสตร์ > ส่วนกลางกระดูก

บทความหลัก: ส่วนกลางของกระดูกอัลนา
ส่วนกลางของกระดูกอัลนามีลักษณะคล้ายแท่งปริซึมสามเหลี่ยม จึงมีพื้นผิวสามด้าน และขอบสามขอบ ซึ่งจะเป็นจุดเกาะของกล้ามเนื้อต่างๆ
| 0 | 1 | 2 |
| --- | --- | --- |
| พื้นผิว/ขอบบนกระดูกอัลนา | กล้ามเนื้อ/เอ็น | บริเวณที่เกาะบนกระดูก  |
| พื้นผิวและขอบด้านหน้า | กล้ามเนื้อเฟลกเซอร์ ดิจิทอรัม โปรฟันดัส (Flexor digitorum profundus muscle) | ส่วนบนของกระดูก   |
| พื้นผิวและขอบด้านหน้า | กล้ามเนื้อโปรเนเตอร์ ควอดราตัส (Pronator quadratus muscle) | ส่วนล่างของกระดูก   |
| ขอบด้านหลัง | กล้ามเนื้อเฟลกเซอร์ คาร์ไพ อัลนาริส (Flexor carpi ulnaris muscle) | ส่วนบนของกระดูก   |
| ขอบด้านหลัง | กล้ามเนื้อเอกซ์เทนเซอร์ คาร์ไพ อัลนาริส (Extensor carpi ulnaris muscle | ส่วนบนของกระดูก   |
| พื้นผิวด้านหลัง | กล้ามเนื้อสุพิเนเตอร์ (Supinator muscle) | ส่วนบนของกระดูก   |
| พื้นผิวด้านหลัง | กล้ามเนื้อแอบดักเตอร์ พอลิซิส ลองกัส (Abductor pollicis longus muscle) | ส่วนกลางของกระดูกถัดลงมาจากจุดเกาะของกล้ามเนื้อสุพิเนเตอร์   |
| พื้นผิวด้านหลัง | กล้ามเนื้อเอกซ์เทนเซอร์ พอลิซิส ลองกัส (Abductor pollicis longus muscle) | ครึ่งล่างของกระดูก ถัดลงมาจากจุดเกาะของกล้ามเนื้อแอบดักเตอร์ พอลิซิส ลองกัส   |
| พื้นผิวด้านหลัง | กล้ามเนื้อเอกซ์เทนเซอร์ อินดิซิส (Extensor indicis muscle) | ส่วนล่างของกระดูก |
กายวิภาคศาสตร์ > ส่วนปลายกระดูก

บทความหลัก: ส่วนปลายของกระดูกอัลนา
ส่วนปลายของกระดูกอัลนาจะมีลักษณะเล็กเรียว และมีปุ่มเล็กๆสองปุ่ม ได้แก่
ปุ่มหัวกระดูกอัลนา (head of ulna)  มีลักษณะกลม ส่วนหนึ่งจะต่อกับข้อมือ ในขณะที่อีกส่วนจะต่อกับรอยเว้าอัลนา (ulnar notch) บนกระดูกเรเดียส เพื่อประกอบเป็นข้อต่อเรดิโออัลนาส่วนปลาย (Distal radioulnar joint)
สไตลอยด์ โพรเซส (Syliod process) เป็นส่วนยื่นเล็กๆที่ยื่นออกมาทางด้านหลังของกระดูก ซึ่งเป็นจุดเกาะของเอ็นอัลนาคอลแลทเทอรัล (Ulnar collateral ligament) ซึ่งเป็นเอ็นส่วนหนึ่งของข้อมือ
รูปประกอบเพิ่มเติม

กระดูกปลายแขนด้านขวาของมนุษย์ มุมมองจากทางด้านหลัง
กระดูกอัลนาข้างซ้าย มุมมองทางด้านข้าง
กระดูกอัลนาข้างซ้าย มุมมองทางด้านหน้า
ภาพวาดแสดงจุดเกาะต่างๆบนกระดูกของปลายแขน มุมมองทางด้านหลัง
ภาคตัดขวางจากส่วนกลางของปลายแขน
ภาคตัดขวางของปลายกระดูกปลายแขน แสดงการวางตัวของเอ็นและโครงสร้างอื่นๆที่เข้าสู่ข้อมือ
ส่วนต้นของกระดูกอัลนา
คณะพยาบาลศาสตร์ มหาวิทยาลัยมหิดล

| --- | --- |
Faculty of Nursing, Mahidol University

สถาปนา: 12 มกราคม พ.ศ. 2439 (128 ปี)
สังกัดการศึกษา: มหาวิทยาลัยมหิดล
คณบดี: รองศาสตราจารย์ ดร.เอมพร รตินธร
ที่อยู่: คณะพยาบาลศาสตร์ มหาวิทยาลัยมหิดล   2 ถนนพรานนก แขวงศิริราช เขตบางกอกน้อย กรุงเทพมหานคร 10700   มหาวิทยาลัยมหิดล ศาลายา   อาคารมหิดลอดุลยเดช – พระศรีนครินทร   เลขที่ 999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170
สี:   สีขาว
เว็บไซต์: www.ns.mahidol.ac.th
คณะพยาบาลศาสตร์ มหาวิทยาลัยมหิดล เป็นคณะพยาบาลแห่งแรกของไทย กำเนิดมาจาก โรงเรียนแพทย์ผดุงครรภ์และหญิงพยาบาล ในยุคโรงเรียนราชแพทยาลัย นับได้ว่าเป็นคณะพยาบาลที่วางรากฐานด้านการพยาบาลที่ยอดเยี่ยมของไทย
ประวัติ

คณะพยาบาลศาสตร์ มหาวิทยาลัยมหิดล ได้วิวัฒนาการมาจาก  โรงเรียนหญิงแพทย์ผดุงครรภ์ แลการพยาบาลไข้   ได้รับพระราชทานกำเนิดขึ้นในปี พ.ศ. 2439 โดยสมเด็จพระศรีพัชรินทราบรมราชินีนาถ ในพระบาทสมเด็จพระจุลจอมเกล้าเจ้าอยู่หัว นับเป็น  "โรงเรียนผดุงครรภ์และหญิงพยาบาลแห่งแรกในประเทศไทย"
สมเด็จพระศรีพัชรินทราบรมราชินีนาถ ทรงเห็นว่าวิชาแพทย์ผดุงครรภ์มีความจำเป็นแก่ชีวิตของสตรี เนื่องจากในสมัยนั้นสตรีต้องเสียชีวิตเป็นจำนวนมากจากการคลอดบุตร จึงได้พระราชทานทรัพย์ส่วนพระองค์ตั้งโรงเรียนเพื่ออบรมผดุงครรภ์ขึ้นในบริเวณโรงพยาบาลศิริราชเริ่มเปิดทำการสอน เมื่อวันที่ 12 มกราคม พ.ศ. 2439 โดยใช้ชื่อว่า  “ โรงเรียนหญิงแพทย์ผดุงครรภ์แลการพยาบาลไข้ ”  สังกัดกรมศึกษาธิการ ซึ่งต่อมาเรียกว่ากระทรวงธรรมการ ขึ้นภายในบริเวณโรงศิริราชพยาบาล ซึ่งนับเป็นโรงเรียนพยาบาลแห่งแรก และเป็นจุดเริ่มของการศึกษาด้านการพยาบาลของประเทศด้วย
พ.ศ. 2469 สมเด็จพระมหิตลาธิเบศร อดุลยเดชวิกรม พระบรมราชชนก ได้ปรับปรุงการเรียนการสอนด้านการพยาบาล โดยให้ผู้เชี่ยวชาญด้านการจัดเรียนการสอนสาขาพยาบาล จาก ประเทศสหรัฐอเมริกา มาปรับปรุงหลักสูตรที่ใช้อยู่
พ.ศ. 2499 ได้มีการปรับปรุงการเรียนด้านการพยาบาลและการผดุงครรภ์ จนถึงระดับปริญญาบัณฑิต ได้เป็นครั้งแรกของประเทศ โดยได้รับปริญญาวิทยาศาสตรบัณฑิต (สาขาพยาบาล)
ต่อมาทรงโปรดเกล้าฯให้ท่านผู้หญิงเปลี่ยน ภาสกรวงศ์ เป็นผู้อำนวยการคนแรก การศึกษาวิชาการพยาบาลจึงได้เริ่มต้นตั้งแต่บัดนั้น ในระยะต่อมาโรงเรียนได้พัฒนามาเป็นลำดับจนเป็น  “ โรงเรียนพยาบาลผดุงครรภ์และอนามัย คณะแพทยศาสตรศิริราชพยาบาล มหาวิทยาลัยแพทยศาสตร์ ”  ซึ่งต่อมาได้รับพระราชทานนามเป็น “ มหาวิทยาลัยมหิดล ” ในปี พ.ศ. 2512
พ.ศ. 2515 "โรงเรียนพยาบาลผดุงครรภ์และอนามัย" คณะแพทยศาสตร์ศิริราชพยาบาล ได้รับอนุมัติให้ยกวิทยฐานะเป็น “ คณะพยาบาลศาสตร์ ” เมื่อวันที่ 23 มิถุนายน นับเป็นคณะที่ 13 ของ มหาวิทยาลัยมหิดล ตามหนังสือราชกิจจานุเบกษา ฉบับพิเศษ หน้า 18 เล่ม 89 ตอนที่ 103 ราชกิจจานุเบกษา วันที่ 7 กรกฎาคม พ.ศ. 2515  โดยมีนางสงวนสุข ฉันทวงศ์ เป็นคณบดีคนแรก และมีวิวัฒนาการเรื่อยมาตามการเปลี่ยนแปลงของสังคม เศรษฐกิจ การเมือง ความก้าวหน้าทางการศึกษา วิทยาศาสตร์ และเทคโนโลยีตามลำดับจนถึงปัจจุบัน และขยายหลักสูตร จนสามารถจัดการเรียนการสอนในระดับปริญญาโท (พ.ศ. 2520) และปริญญาเอก (พ.ศ. 2532)ได้
ภาควิชาและสำนักงาน > ภาควิชา

ปัจจุบันคณะพยาบาลศาสตร์ มหาวิทยาลัยมหิดล มีภาควิชาดังต่อไปนี้
ภาควิชาการพยาบาลกุมารเวชศาสตร์
ภาควิชาการพยาบาลรากฐาน
ภาควิชาสุขภาพจิตและการพยาบาลจิตเวชศาสตร์
ภาควิชาการพยาบาลศัลยศาสตร์
ภาควิชาการพยาบาลอายุรศาสตร์
ภาควิชาการพยาบาลสูติศาสตร์-นรีเวชวิทยา
ภาควิชาการพยาบาลสาธารณสุขศาสตร์
ภาควิชาและสำนักงาน > สำนักงาน

ปัจจุบันคณะพยาบาลศาสตร์ มหาวิทยาลัยมหิดล มีสำนักงานดังต่อไปนี้
สำนักงานการศึกษา
งานบริการการศึกษา
งานพัฒนานักศึกษา
งานห้องสมุด
สำนักงานวิจัยและบริการวิชาการ
งานส่งเสริมและพัฒนางานวิจัย
งานบริการวิชาการ
สำนักงานยุทธศาสตร์และการพัฒนา
งานนโยบาย แผน และงบประมาณ
งานพัฒนาคุณภาพ และบริหารความเสี่ยง
งานประชาสัมพันธ์ และพัฒนาภาพลักษณ์องค์กร
สำนักงานคณบดี
งานทรัพยากรบุคคล
งานคลัง และพัสดุ
งานบริหารจัดการ
งานเทคโนโลยีสารสนเทศ
หลักสูตร

หลักสูตรประกาศนียบัตรการพยาบาลเฉพาะทาง (สำหรับนักศึกษานานาชาติ)
หลักสูตรประกาศนียบัตรการพยาบาลเฉพาะทาง แบ่งออกเป็น สาขาการพยาบาลหัวใจและทรวงอก, การบริหารการพยาบาล, การพยาบาลผู้สูงอายุ, การพยาบาลผู้ป่วยมะเร็ง, การพยาบาลผู้ป่วยติดเชื้อเอดส์, การพยาบาลออโธปิดิกส์, การพยาบาลผู้ป่วยเด็กโรคเรื้อรัง และการพยาบาลศัลยกรรมอุบัติเหตุ
หลักสูตรพยาบาลศาสตรบัณฑิต
หลักสูตรพยาบาลศาสตรมหาบัณฑิต
สาขาการพยาบาลผู้ใหญ่
สาขาการผดุงครรภ์ขั้นสูง
การพยาบาลเด็ก
การพยาบาลสุขภาพจิตและจิตเวช
สาขาการพยาบาลผู้สูงอายุ
สาขาการพยาบาลเวชปฏิบัติชุมชน
หลักสูตรพยาบาลศาสตรดุษฎีบัณฑิต (หลักสูตรภาษาไทย)
หลักสูตรปรัชญาดุษฎีบัณฑิต สาขาวิชาการพยาบาล (หลักสูตรนานาชาติ ร่วมกับมหาวิทยาลัยในต่างประเทศ) เป็นโครงการร่วมระหว่าง คณะแพทยศาสตร์โรงพยาบาลรามาธิบดี และ คณะพยาบาลศาสตร์ ร่วมกับคณะพยาบาลศาสตร์ของมหาวิทยาลัยในอเมริกา แคนนาดา ออสเตรเลีย โดยนักศึกษาต้องไปทำวิจัยมหาวิทยาลัยในต่างประเทศที่เลือกเป็นเวลาอย่างน้อย 1 ปี
กระดูกเรเดียส

| กระดูกเรเดียสหรือกระดูกปลายแขนท่อนนอก  (Radius) |
| --- | --- |
รยางค์บน
กระดูกเรเดียส คือ หมายเลข 1
ตัวระบุ
MeSH: D011884
TA98: A02.4.05.001
TA2: 1210
FMA: 23463
ศัพท์ทางกายวิภาคของกระดูก[แก้ไขบนวิกิสนเทศ]
ในกายวิภาคศาสตร์ กระดูกเรเดียส (อังกฤษ: Radius, ภาษาละตินอ่านว่า ราดิอุส) หรือกระดูกปลายแขนด้านนิ้วหัวแม่มือ เป็นหนึ่งในกระดูกสองชิ้นที่เป็นแกนหลักของส่วนปลายแขน และเชื่อมต่อระหว่างข้อต่อสองจุดที่สำคัญ คือข้อศอก (elbow) และข้อมือ (wrist) กระดูกเรเดียสจะมีลักษณะเป็นแท่งยาวคล้ายรูปปริซึม และวางอยู่ทางด้านข้างของกระดูกอัลนา (Ulna, ภาษาละตินอ่านว่า อุลนา) โดยจะมีแผ่นของเอ็นซึ่งเรียกว่า เอ็นเยื่อระหว่างกระดูก (interosseous membrane) และยังเป็นกระดูกที่มีจุดเกาะของกล้ามเนื้อจำนวนมาก เพื่อรองรับการเคลื่อนไหวของปลายแขนและมืออีกด้วย
กายวิภาคศาสตร์

กระดูกเรเดียสเป็นกระดูกที่ค่อนข้างเล็กและบางทางปลายด้านข้อศอกซึ่งเป็นส่วนต้นของกระดูก แต่จะขยายใหญ่ออกทางปลายด้านข้อมือที่เป็นส่วนปลายของกระดูก ซึ่งจะต่อกับกลุ่มของกระดูกข้อมือ (carpal bones)
กระดูกเรเดียสจะแบ่งออกได้เป็นสามส่วน คือ ส่วนต้นกระดูก (proximal/upper part) ส่วนกลางกระดูก (body) และส่วนปลายกระดูก (distal/lower part)
กายวิภาคศาสตร์ > ส่วนต้นกระดูก

บทความหลัก: ส่วนต้นของกระดูกเรเดียส
ส่วนต้นของกระดูกเรเดียสประกอบด้วยโครงสร้างที่สำคัญสองส่วน คือส่วนหัวกระดูก (head of radius) ส่วนคอกระดูก (neck) และยังมีปุ่มนูน (tuberosity) ยื่นออกมาอย่างชัดเจน
ส่วนหัวกระดูกเรเดียส มีลักษณะเป็นทรงกระบอกตรงผิวหนังชั้นนอกใหญ่ พื้นผิวด้านบนเนียนจะเว้าลงเล็กขยายมากขึ้นน้อยเพื่อรับกับส่วนแคปปิทูลัม (capitulum) ของกระดูกต้นแขน (humerus) และทางด้านที่ติดกับกระดูกมีเนื้อเยื้อขึ้นรอบๆไฟรอบๆอัลนา จะมีรอยเล็กเนียนขึ้นๆซึ่งเป็นรอยของข้อต่อเรดิโออัลนาส่วนต้น (proximal radioulnar joint) ทั้งกระดูกอัลนาและส่วนหัวของกระดูกเรเดียสจะมีเอ็นที่พันรอบกระดูกทั้งสองอยู่ ซึ่งเรียกว่า เอ็นแอนูลาร์ (annular tendon) ทั้งโครงสร้างของข้อต่อเราดิโออัลนาส่วนต้นและเอ็นแอนูลาร์จะช่วยในการพลิกหงาย (supination) ของปลายแขน
ส่วนคอกระดูก เป็นส่วนที่ต่อลงมาจากส่วนหัว และมีรอยเล็กๆที่เป็นจุดเกาะปลายของกล้ามเนื้อสุพิเนเตอร์ (Supinator muscle) ซึ่งเกี่ยวข้อโดยตรงกับการพลิกหงายของปลายแขนกว้างขึ้น
ปุ่มนูนเรเดียส (Radial tuberosity) เป็นปุ่มนูนที่อยู่ในส่วนของคอกระดูกด้านที่ติดกับกระดูกอัลนา ปุ่มนูนนี้เป็นจุดเกาะปลายของกล้ามเนื้อไบเซ็ปส์ เบรกิไอ (Bicep braschii muscle)
กายวิภาคศาสตร์ > ส่วนกลางกระดูก

บทความหลัก: ส่วนกลางของกระดูกเรเดียส
ส่วนกลางของกระดูกเรเดียส จะมีลักษณะคล้ายปริซึมสามเหลี่ยมที่โค้งออกไปทางด้านข้างเล็กน้อย ซึ่งสามารถคลำแนวโค้งนี้ได้โดยเฉพาะที่ใกล้กับส่วนปลายของกระดูก ขอบและพื้นผิวด้านต่างๆของส่วนกลางกระดูกที่สำคัญและเป็นจุดเกาะของกล้ามเนื้อของปลายแขนและมือ ได้แก่
ขอบด้านหน้า (Anterior/volar border)  เริ่มจากทางด้านล่างของปุ่มนูนเรเดียส จนไปสิ้นสุดที่สไตลอยด์ โพรเซส ซึ่งอยู่ทางปลายกระดูก ขอบด้านนี้จะเป็นจุดเกาะต้นของกล้ามเนื้อปลายแขนสองมัด คือ กล้ามเนื้อเฟลกเซอร์ ดิจิทอรุม ซุเปอร์ฟิเชียลิส (Flexor digitalis superficialis) และกล้ามเนื้อเฟลกเซอร์ พอลิซิส ลองกัส (Flexor pollicis longus) ซึ่งเกี่ยวข้องโดยตรงกับการเคลื่อนไหวของมือ ส่วนทางด้านล่างของขอบนี้จะเป็นจุดเกาะปลายของกล้ามเนื้อโปรเนเตอร์ ควอดราตัส (Pronator quadratus muscle) และกล้ามเนื้อเบรกิโอเรเดียลิส (Brachioradialis muscle)
ขอบด้านเยื่อระหว่างกระดูก (interosseuous border)  เริ่มจากทางด้านหลังของปุ่มนูนเรเดียส แล้วไล่ลงมาทางด้านปลายกระดูก ไปบรรจบที่รอยเว้าอัลนา (ulnar notch) ซึ่งเป็นส่วนหนึ่งของข้อต่อเรดิโออัลนาส่วนปลาย (distal radioulnar joint) ครึ่งล่างของแนวนี้จะเป็นจุดเกาะของเอ็นเยื่อระหว่างกระดูก ทำให้เป็นการเชื่อมต่อของกระดูกรูปแบบหนึ่ง ที่เรียกว่าข้อต่อแบบซินเดสโมเซส (syndesmoses joint) ซึ่งเป็นรูปแบบหนึ่งของข้อต่อที่เคลื่อนไหวได้อย่างจำกัด
พื้นผิวด้านข้าง (Lateral surface)  มีลักษณะโค้งนูนออกมาเล็กน้อย ส่วนบนประมาณหนึ่งในสามของพื้นผิวกระดูกด้านนี้จะเป็นจุดเกาะปลายของกล้ามเนื้อสุพิเนเตอร์ (supinator muscle) ขณะที่ส่วนกลางจะมีแนวสันที่เป็นจุดเกาะปลายของกล้ามเนื้อโปรเนเตอร์ เทเรส (Pronator teres muscle)
พื้นผิวด้านหลัง (Dorsal surface)  มีจุดเกาะต้นของกล้ามเนื้อแอบดักเตอร์ พอลิซิส ลองกัส (Abductor pollicis longus) และจุดเกาะปลายของกล้ามเนื้อเอกซ์เทนเซอร์ พอลิซิส เบรวิส (Extensor pollicis brevis muscle)
กายวิภาคศาสตร์ > ส่วนปลายกระดูก

บทความหลัก: ส่วนปลายของกระดูกเรเดียส
ส่วนปลายของกระดูกเรเดียสจะมีรูปร่างคล้ายสี่เหลี่ยมคางหมู ซึ่งมีจุดเชื่อมต่อกับกระดูกอื่นสองจุด
ทางด้านปลายสุดจะต่อกับกระดูกข้อมือ โดยพื้นผิวส่วนใหญ่ทางปลายด้านนี้จะต่อกับกระดูกสแคฟฟอยด์ (Scaffoid bone) และกระดูกลูเนท (Lunate bone) ซึ่งเป็นกระดูกในกลุ่มของกระดูกข้อมือ
ทางด้านข้างจะมีจุดต่อกับกระดูกอัลนา โดยรอยเว้าอัลนา (ulnar notch) ซึ่งจะไปต่อกับปลายของกระดูกอัลนา
นอกจากนี้ พื้นผิวอื่นๆในส่วนปลายของกระดูกยังมีร่องที่มีเอ็นวางตัวอยู่เป็นจำนวนมาก ทั้งที่เป็นเอ็นจากกล้ามเนื้อส่วนปลายแขน และเอ็นที่รองรับข้อต่อต่างๆในบริเวณข้อมือ ซึ่งได้แก่
พื้นผิวด้านหลัง จะแบ่งออกเป็นสามร่อง ซึ่งจะมีเอ็นของกล้ามเนื้อในพื้นที่ด้านหลังปลายแขน (Posterior compartment of forearm) พาดผ่านเพื่อเข้าสู่บริเวณมือ
ร่องที่อยู่ติดกับกระดูกอัลนา มีลักษณะกว้างแต่ตื้น และจะมีเอ็นของกล้ามเนื้อเอกซ์เทนเซอร์ คาร์ไพ เรเดียลิส ลองกัส (Extensor carpi radialis longus) และกล้ามเนื้อเอกซ์เทนเซอร์ คาร์ไพ เรเดียลิส เบรวิส (Extensor carpi radialis brevis) วางตัวอยู่
ร่องกลาง มีลักษณะแคบแต่ลึก และมีเอ็นของกล้ามเนื้อเอกซ์เทนเซอร์ พอลิซิส ลองกัส (Extensor pollicis longus) วางอยู่
ร่องด้านข้าง มีลักษณะกว้าง และเป็นทางผ่านของเอ็นจากกล้ามเนื้อเอกซ์เทนเซอร์ อินดิซิส (Extensor indicis) และกล้ามเนื้อเอกซ์เทนเซอร์ ดิจิทอรุม (Extensor digitorum)
พื้นผิวทางด้านข้าง จะมีส่วนยื่นของกระดูก ซึ่งเรียกว่า สไตลอยด์ โพรเซส (Styliod process) ซึ่งเป็นจุดเกาะปลายของเอ็นจากกล้ามเนื้อเบรกิโอเรเดียลิส นอกจากนี้ยังมีร่องของเอ็นจากกล้ามเนื้อแอบดักเตอร์ พอลิซิส ลองกัส และกล้ามเนื้อเอกซ์เทนเซอร์ พอลิซิส เบรวิส อีกด้วย
รูปประกอบเพิ่มเติม

กระดูกเรเดียสข้างขวา มุมมองจากทางด้านหน้า
กระดูกเรเดียสข้างขวา มุมมองทางด้านหลัง
ภาพวาดกระดูกเรเดียสและกระดูกอัลนาข้างขวา แสดงจุดเกาะของกล้ามเนื้อต่างๆ จากมุมมองทางด้านหลัง
กระดูกปลายแขนด้านขวาของมนุษย์ มุมมองจากทางด้านหลัง
ภาคตัดขวางจากส่วนกลางของปลายแขน
ภาคตัดขวางของปลายกระดูกปลายแขน แสดงการวางตัวของเอ็นและโครงสร้างอื่นๆที่เข้าสู่ข้อมือ
การเสด็จเยี่ยม (ราฟาเอล)

ดูบทความหลักที่ การเสด็จเยี่ยม
| การเสด็จเยี่ยม |
| --- | --- |

ศิลปิน: ราฟาเอล
ปี: ราว ค.ศ. 1517
สถานที่: พิพิธภัณฑ์ปราโด มาดริด
การเสด็จเยี่ยม (อังกฤษ: Visitation) เป็นภาพเขียนสีน้ำมันที่เขียนโดยราฟาเอลจิตรกรยุคฟื้นฟูศิลปวิทยาคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์ปราโด มาดริดในประเทศสเปน ตั้งแต่ปี ค.ศ. 1837
ราฟาเอลเขียน “การเสด็จเยี่ยม” เสร็จราวปี ค.ศ. 1517 ที่เป็นภาพพระแม่มารีย์เสด็จไปเยี่ยมนักบุญเอลิซาเบธเพื่อจะบอกข่าวการทรงครรภ์ของนาง เป็นงานที่จ้างโดยโจวันบัตติสตา บรันโกนีโอ เดลลากวีลา (Giovanbattista Branconio dell'Aquila) ตามคำขอจากมารีโนบิดาสำหรับชาเปลประจำตระกูลที่โบสถ์ซันซิลเวสเตรเดโอกีลา (ภรรยาของมาริโนชื่อเอลิซาเบธ) ต่อมาพระเจ้าเฟลีเปที่ 4 แห่งสเปนทรงซื้อในปี ค.ศ. 1655 และทรงนำไปไว้ที่เอลเอสโกเรียล (El Escorial)
ดูเพิ่ม

ราฟาเอล
การเสด็จเยี่ยม
ชีวิตของพระแม่มารี
| ด ค กรายชื่อภาพเขียนโดยราฟาเอล |
| --- | --- |
 รายชื่อภาพเขียนโดยราฟาเอล  ห้องราฟาเอล 
สมัยต้น:  การคืนพระชนม์  ฉากประดับแท่นบูชาบารอนชี  ครอบครัวพระเยซูกับแมรีคลุมผม  นักบุญเซบาสเตียน  ฉากประดับแท่นบูชาออดดี  แม่พระซอลลี  การตรึงกางเขนมอนด์  ชาริทีสทั้งสาม  นักบุญมีคาเอล  ภาพเหมือนของชายหนุ่ม  แม่พระคอนเนสตาบีเล  แม่พระและพระกุมาร  การสมรสของพระนางพรหมจารี  นิมิตของอัศวิน  นักบุญจอร์จ  แม่พระและพระกุมารบนบัลลังก์กับเหล่านักบุญ  ภาพเหมือนของปีเอโตร เปรูจีโน 
สมัยฟลอเรนซ์:  ภาพเหมือนของเอลิซาเบตตา กอนซากา  ภาพเหมือนของปีเอโตร เบมโบ  ภาพเหมือนตนเอง  พระแม่มารีแห่งแกรนด์ดยุค  พระแม่มารีอันซิเดอิ  ชายหนุ่มกับแอปเปิล  พระเยซูประทานพร  พระแม่มารีเทอร์รานูโอวา  พระแม่มารีคาร์เดลลิโน  พระแม่มารีพราโต  พระแม่มารีเอสเตอร์เฮซิ  นักบุญจอร์จและมังกร  สตรีมีครรภ์  ภาพเหมือนของอันเจโล โดนิ  ภาพเหมือนของมาดดาเลนา โดนิ  พระแม่มารีสีชมพู  สตรีสาวกับยูนิคอร์น  พระแม่มารีกับนักบุญโจเซฟปราศจากหนวด  นักบุญแคทเธอรินแห่งอเล็กซานเดรีย  ครอบครัวพระเยซูคานิเจียนิ  พระแม่มารีและพระบุตรในสวน  ชะลอร่างจากกางเขน  ภาพเหมือนของของสตรีสาว (ลา มูตา)  พระแม่มารีเท็มปิ  พระแม่มารีโคลอนนา  พระแม่มารีโบโกตา 
สมัยโรม:  ภาพเหมือนของคาร์ดินัลอเลสซานโดร ฟาร์เนเซ  ปุจฉาวิสัชนาเรื่องศีลศักดิ์สิทธิ์  สำนักแห่งเอเธนส์  พระแม่มารีลอเรโต  ภาพเหมือนของคาร์ดินัล  พระแม่มารีอัลโดบรันดินิ  พระแม่มารีกับพลอยสีฟ้า  พระแม่มารีอัลบา  ภูเขาพาร์แนสซัส  คุณธรรมสามอย่าง   ภาพเหมือนของสันตะปาปาจูเลียสที่ 2  ประกาศกอิไซยาห์  การขับเฮลิโอโดรัสจากวัด  ภาพเหมือนของสันตะปาปาจูเลียสที่ 2  พระแม่มารีโฟลิโย  ชัยชนะของกาลาเทีย  พระแม่มารีซิสติน  พระแม่มารีเซจจิโอลา  พระแม่มารีอิมพานนาตา  พระแม่มารีเท็นดา  เพลิงไหม้ในเมือง  การพบปะระหว่างพระสันตะปาปาเลโอกับอัตติลา  การปลดปล่อยนักบุญปีเตอร์  ภาพเหมือนของบินโด อัลโตวิติ  ประกาศกี  ความปีติสานติ์ของนักบุญซิซิเลีย  ภาพเหมือนของบัลดัสซาเร กัสตีลโยเน  หญิงสาวคลุมผม  ภาพเหมือนของโทมมัสโซ อินกิรามิ  พาลัซโซบรันโคนิโอแห่งลากวีลา ใน Borgo  ภาพเหมือนของอันเดรอา นาวาเจโร และอากอสติโน เบอัซซาโน  ภาพเหมือนของคาร์ดินัลบิบบีเอนา  ภาพเหมือนซ้อน  วัดซานเอลิจิโอ เดกลิ โอเรฟิชิ  พระเจ้าสร้างโลก  พระเยซูแปรรูป  ภาพเหมือนของพระสันตะปาปาเลโอที่ 10  พระเยซูล้ม  ครอบครัวศักดิ์สิทธิ์ของฟรานซิสที่ 1  วิสัยทัศน์ของเอเซเคียล  นักบุญไมเคิลฆ่าซาตาน  พระแม่มารีกับดอกกุหลาบ  ภาพเหมือนตนเองกับเพื่อน  ภาพเหมือนของหญิงสาว (ลา ฟอร์นารินา)  การประกาศของพระแม่มารี 
 จิตรกรที่มีบทความเกี่ยวกับภาพเขียน  จิตรกรรมแบบก่อนราฟาเอล  จิตรกรรมแบ่งตามสมัย  จิตรกรรมแบ่งตามคริสต์ทศวรรษ  จิตรกรรมแบ่งตามประเภท  จิตรกรรมแบ่งตามหัวเรื่อง